hotchpotch/miracl-hf-unified huggingface dataset:
कुंवर चैन सिंह
कुंवर चैन सिंह मध्य प्रदेश में भोपाल के निकट स्थित नरसिंहगढ़ रियासत के राजकुमार थे, जो 24 जून 1824 को अंग्रेजों के विरुद्ध लड़ते हुए वीरगति को प्राप्त हुए। 1857 के सशस्त्र स्वाधीनता संग्राम से भी लगभग 33 वर्ष पूर्व की यह घटना कुंवर चैन सिंह को इस अंचल के पहले स्वतंत्रता संग्राम सेनानी के रूप में प्रतिष्ठित करती है। मध्य प्रदेश सरकार ने वर्ष 2015 से सीहोर स्थित कुंवर चैन सिंह की छतरी पर गार्ड ऑफ ऑनर प्रारम्भ किया है।
सन 1818 में ईस्ट इंडिया कंपनी ने भोपाल के तत्कालीन नवाब से समझौता करके सीहोर में एक हजार सैनिकों की छावनी स्थापित की। कंपनी द्वारा नियुक्त पॉलिटिकल एजेंट मैडॉक को इन फौजियों का प्रभारी बनाया गया। इस फौजी टुकड़ी का वेतन भोपाल रियासत के शाही खजाने से दिया जाता था। समझौते के तहत पॉलिटिकल एजेंट मैडॉक को भोपाल सहित नजदीकी नरसिंहगढ़, खिलचीपुर और राजगढ़ रियासत से संबंधित राजनीतिक अधिकार भी सौंप दिए गए। बाकी तो चुप रहे, लेकिन इस फैसले को नरसिंहगढ़ रियासत के युवराज कुंवर चैन सिंह ने गुलामी की निशानी मानते हुए स्वीकार नहीं किया।
रियासत के दीवान आनंदराम बख्शी और मंत्री रूपराम बोहरा अंग्रेजों से मिले हुए थे। यह पता चलने पर कुंवर चैन सिंह ने इन दोनों को मार दिया।  मंत्री रूपराम के भाई ने इसकी की शिकायत कलकत्ता स्थित गवर्नर जनरल से की, जिसके निर्देश पर पॉलिटिकल एजेंट मैडॉक ने कुंवर चैन सिंह को भोपाल के नजदीक बैरसिया में एक बैठक के लिए बुलाया। बैठक में मैडॉक ने कुंवर चैन सिंह को हत्या के अभियोग से बचाने के लिए दो शर्तें रखीं। पहली शर्त थी कि नरसिंहगढ़ रियासत, अंग्रेजों की अधीनता स्वीकारे। दूसरी शर्त थी कि क्षेत्र में पैदा होनेवाली अफीम की पूरी फसल सिर्फ अंग्रेजों को ही बेची जाए। कुंवर चैन सिंह द्वारा दोनों ही शर्तें ठुकरा देने पर मैडॉक ने उन्हें 24 जून 1824 को सीहोर पहुंचने का आदेश दिया। अंग्रेजों की बदनीयती का अंदेशा होने के बाद भी कुंवर चैन सिंह नरसिंहगढ़ से अपने विश्वस्त साथी सारंगपुर निवासी हिम्मत खां और बहादुर खां सहित 43 सैनिकों के साथ सीहोर पहुंचे। जहां पॉलिटिकल एजेंट मैडॉक और अंग्रेज सैनिकों से उनकी जमकर मुठभेड़ हुई। कुंवर चैन सिंह और उनके मुट्ठी भर विश्वस्त साथियों ने शस्त्रों से सुसज्जित अंग्रेजों की फौज से डटकर मुकाबला किया। घंटों चली लड़ाई में अंग्रेजों के तोपखाने ओर बंदूकों के सामने कुंवर चैन सिंह और उनके जांबाज लड़ाके डटे रहे। ऐसा कहा जाता है कि युद्ध के दौरान कुंवर चैन सिंह ने अंग्रेजों की अष्टधातु से बनी तोप पर अपनी तलवार से प्रहार किया जिससे तलवार तोप को काटकर उसमे फंस गई। मौके का फायदा उठाकर अंग्रेज तोपची ने उनकी गर्दन पर तलवार का प्रहार कर दिया जिससे कुंवर चैन सिंह की गर्दन रणभूमि में ही गिर गई और उनका स्वामीभक्त घोड़ा शेष धड़ को लेकर नरसिंहगढ़ आ गया। कुंवर चैन सिंह की धर्मपत्नी कुंवरानी राजावत जी ने उनकी याद में परशुराम सागर के पास एक मंदिर भी बनवाया जिसे हम कुंवरानी जी के मंदिर के नाम से जानते हैं।
सुकन्या समृद्धि
सुकन्‍या समृद्धि भारत की एक छोटी बचत योजना है, जिसकी शुरुआत ‘बेटी बचाओ बेटी पढ़ाओ’ अभियान के तहत की गयी | जिसके अंतर्गत माता-पिता या कानूनी अभिभावक कन्या के नाम से खाता खोल सकते हैं इस योजना के अंतर्गत खाता खुलवाने के लिए बच्ची की आयु सीमा 10 वर्ष से कम होनी चाहिए । यह खाता किसी भी डाकखाने और निर्धारित सरकारी बैंकों में खोला जा सकता है।
जो बैंक योजना के तहत खाता खोलने के लिए अधिकृत हैं उनमें भारतीय स्‍टेट बैंक, यूनाइटेड बैंक ऑफ इंडिया, यूनियन बैंक ऑफ इंडिया, यूको बैंक, सिंडिकेट बैंक, पंजाब नेशनल बैंक, पंजाब एंड सिंध बैंक,इंडियन ओवसीज बैंक, इंडियन बैंक, आईडीबीआई बैंक, आईसीआईसीआई बैंक, सेंट्रल बैंक ऑफ इंडिया, केनरा बैंक, बैंक ऑफ महाराष्‍ट्र, बैंक ऑफ इंडिया, बैंक ऑफ बड़ौदा, एक्‍सिस बैंक शामिल हैं।
योजना के तहत जमा की जाने वाली रकम पर वार्षिक ब्याज निम्न वर्णित तालिका के आधार पर दिया जाएगा। यह अन्य जमा योजनाओं से अधिक आकर्षक ब्‍याज दर है। सरकार हर प्रति तिमाही ब्याज दर की समीक्षा करेगी और आम बजट के समय उसकी घोषणा की जाएगी। हर वर्ष जमा की जाने वाली रकम की न्‍यूनतम सीमा 250 रुपये और अधिकतम सीमा 1.5 लाख रुपये हैं। एक महीने में या एक वित्‍त वर्ष के दौरान रकम जमा करने की बारम्‍बारता की कोई सीमा नहीं है।सुकन्या समृद्धि योजना में हर तिमाही पर भारत सरकार जी सेक यील्ड के हिसाब से ब्याज दर तय करती है |
SSY में अब तक दिया गया ब्याज : -  सुकन्‍या समृद्धि में केवल जन्म से लेकर 10 वर्ष की उम्र की लड़की के नाम पर ही खाता खुलवाया जा सकता है | अर्थात सुकन्‍या समृद्धि के अंतर्गत 10 वर्ष से अधिक उम्र की लड़कियों का अकाउंट ओपन नहीं किया जा सकता है | इस योजना का लाभ हिंदू अविभाजित परिवार (HUF) एवं अनिवासी भारतीय (एन आर आई) नहीं प्राप्त कर सकते हैं | यदि खाता ओपन करने के पश्चात कोई बच्ची एन आर आई बन जाती है | तो उसे सुकन्या समृद्धि योजना का खाता बंद करना होगा | यदि खाता बंद नहीं किया जाता है | तो एन आर आई बनने के पश्चात इस खाते में किसी प्रकार का ब्याज प्रदान नहीं किया जाएगा |
खाता खोलने के लिए तीन दस्‍तावेजों की आवश्‍यकता है—1. अस्‍पताल या सरकारी अधिकारी द्वारा प्रदान किया गया लड़की का जन्‍म प्रमाण पत्र 2. लड़की के माता-पिता या कानूनी अभिभावक के निवास का प्रमाण पत्र, जो पासपोर्ट, ड्राइविंग लाइसेंस, बिजली या टेलीफोन बिल, मतादाता पहचान पत्र, राशन कार्ड या भारत सरकार द्वारा प्रदत्‍त अन्‍य कोई भी प्रमाण पत्र जिसमें निवास का उल्‍लेख हो, 3. पैन कार्ड या हाईस्‍कूल प्रमाण पत्र भी खाता खोलने के लिए मान्‍य है। खाता खोले जाने के बाद उसे भारत में कहीं भी स्‍थानांतरित किया जा सकता है।
मुखपृष्ठ/अतिरिक्त-3-कोड
अतिरिक्त-३ या ३-अतिरिक्त बाइनरी कोड एक आत्म पूरक द्विआधारी कोडित दशमलव कोड और अंक प्रणाली है। यह एक पक्षपाती प्रतिनिधित्व है।अतिरिक्त-३ कुछ पुराने कंप्यूटर पर,साथ ही कैश रजिस्टर और हाथ से आयोजित १९७० के दशक के पोर्टेबल इलेक्ट्रॉनिक कैलकुलेटर,अन्य उपयोगों के बीच में इस्तेमाल किया गया था। पक्षपातपूर्ण कोड,एक पूर्व निर्धारित संख्या 'एन' एक पक्षपातपूर्ण एक मुल्या के रूप में उपयोग करते हुए सकारात्मक और नकारात्मक संख्या का एक संतुलित संख्या के साथ मूल्यों का प्रतिनिधित्व करने के लिए एक तरीका है। पक्षपातपूर्ण कोड (और ग्रे कोड) गैर भारित कोड रहे हैं। अतिरिक्त-३ में, संख्या दशमलव अंकों के रूप में प्रतिनिधित्व कर रहे हैं,और प्रत्येक अंक प्लस ३ अंकों मूल्य ("अतिरिक्त" राशि) के रूप में चार बिट्स का प्रतिनिधित्व करती है: (अतिरिक्त-०) छोटी से छोटी द्विआधारी संख्या सबसे छोटी मूल्य का प्रतिनिधित्व करता है। सबसे बड़ी द्विआधारी संख्या,सबसे बड़ा मूल्य का प्रतिनिधित्व करता है (-अतिरिक्त- २N+१)।एक नंबर,127 को एन्कोड करने के लिए,बस प्रत्येक दशमलव अंक के कूटबद्ध देता है (०100 , 0101 , 1010)।
अतिरिक्त-३अंकगणित,सामान्य गैर पक्षपातपूर्ण,बीसीडी या बाइनरी सिस्टम स्थितीय संख्या की तुलना में अलग एल्गोरिदम का उपयोग करता है। दो अतिरिक्त-3 अंक जोड़ने के बाद, कच्चे योग है अतिरिक्त-६। उदाहरण के लिए,१ (अतिरिक्त-3 में ०१००) और २ (अतिरिक्त-३ में ०१०१) को जोड़ने के बाद,योग ३ (०११० में अतिरिक्त-३) के बजाय ६ (१००१ अतिरिक्त-३)दिकाता है। आदेश में इस समस्या को दूर करने के लिए,दो अंक जोड़ने के बाद,द्विआधारी 0011(निष्पक्ष द्विआधारी में दशमलव 3) को घटाकर अगर परिणामस्वरूप अंकों दशमलव 10 से भी कम है आतिरिक्त् पूर्वाग्रह को दूर करने के लिए आवश्यक है,एक अतिप्रवाह ( कैरी) हुआ है तो बाइनरी 1101(दशमलव 13 निष्पक्ष बाइनरी में )मैं घटाना है। (४ बिट द्विआधारी में घटाकर बाइनरी ११०१ ००११ और इसके विपरीत जोड़ने के बराबर है।)
गैर पक्षपातपूर्ण कोडिंग पर अतिरिक्त-३ कोडिंग का प्राथमिक लाभ यह है कि एक दशमलव संख्या में हो सकता है नौ ' पूरित ( घटाव के लिए) के रूप में आसानी के रूप में एक बाइनरी संख्या में हो सकता है वाले पूरित;बस सभी बिट्स पलटना। इसके अलावा,जब दो अतिरिक्त-३ अंकों का योग ९ से अधिक है, एक ४ बिट योजक का कैरी सा उच्च स्थापित किया जाएगा। इसका कारण यह काम करता है, दो अंक, एक "अतिरिक्त" का योग ६ में परिणाम मूल्य जोड़ने के बाद। क्योंकि एक ४- बिट पूर्णांक केवल मानों १५ करने के लिए पकड़ कर सकते हैं ०,६ की एक अतिरिक्त मतलब यह है कि ९ से अधिक किसी भी राशि का होगा अतिप्रवाह (कैरी)।
अडोबी प्रीमियर प्रो
अडोबी प्रीमियर प्रो एक समय-आधारित वीडियो संपादन सोफ्टवेयर है। यह अडोबी क्रीएटिव क्लाऊड का भाग है जिसमे वीडियो संपादन, ग्राफिक डिजाईन, आदि किया जा सकता है।
साल २००७ में ब्रिटिश ब्रोडकास्टिंग कंपनी ने अडोबी प्रीमियर को अपनाया था। इस सोफ्टवेयर के साथ बहुत से चलचित्र बनाये गये जैसे - "गोन गर्ल" , "मोन्स्टर्स" आदि।
अडोबी प्रीमियर प्रो, अडोबी प्रीमियर का उत्तराधिकारी है। अडोबी प्रीमियर की शुरुआत २००३ में की थी। अडोबी प्रीमियर २००३ के पहले संस्करण के संदर्भ में प्रयोग किया जाता है और अडोबी प्रीमियर प्रो उसके बाद के संस्करणों के लिए प्रयोग किया जाता है।
अडोबी प्रीमीयर प्रो
उच्च संकल्प विडीयो संपादन को सहारा देता है। यह १०२४ x ८१९२ संकल्प पर संपादन करता है। इसमे 5.1 सराऊँड साऊँड आवाज़ मिश्रण भी मौजूद है। इसमे सिनेफॉर्म के नीओ लाईन के प्लग इन के प्रयोग से 3-D संपादन भी हो सकता है।
अडोबी आफटर एफ्फेक्ट्स
आडोबी डाइनामिक लिंक के द्वारा अडोबी आफ्टर एफ्फेक्ट्स के रचनाओ को आयात किया जा सकता है और सीधे प्रीमीयर प्रो पर चलाया जा सकता है। अडोबी प्रीमीयर प्रो पर अडोबी आफ्टर एफ्फेक्ट्स का संपादन किया जा सकता है और वह मूल फाईल में भी परिवर्तन सहजेगा। इसी तरह प्रीमीयर प्रो की रचनाएँ भी आफ्टर एफ्फेच्ट्स में आयात किया जा सकता है। प्रीमीयर प्रो आफ्टर एफ्फेक्ट्स के कई प्लग इन को सहारा देता है।
अडोबी फोटोशॉप
अडोबी फोटोशॉप की फाईल भी सीधे प्रीमीयर प्रो में खोलकर संपादित की जा सकती है। किसी भी बदलावो को तुरंत ही फोटोशॉप में उद्यतन किया जाएगा।
अडोबी स्टोरी और ऑन-लोकेशन प्रीमीयर प्रो का कार्यप्रवाह 'मेटादेटा' का फायदा उठाता है और अडोबी स्टोरी में लेकर ऑन-लोकेशन से कोई संबंधित चीज़ो को जोड देता है।
अडोबी प्रीमीयर एलीमेंट्स घर में उपयोग करने वाले माइक्रोसॉफ्ट विंडोज़, और मॅक ऑपरतिंग सिस्टम के लिया बना है। अडोबी प्रीमीयर प्रो व्यवसायी काम के लिए बनाया गया है और इसलिए इसके कई ज़्यादा फायदे है जैसे मल्टिकॅमेरा स्ंपादन, टाईम रीमॅप्पिंग, रंग सुधार साधन, आदि मौजूद है।
अडोबी प्रीमीयर प्रो पहले अडोबी प्रीमीयर के नाम से जाना जाता था क्योकि अडोबी सिस्तम्स ने उसका नाम पूर्व सिर्फ अडोबी प्रीमीयर रखा था। अडोबी प्रीमीयर प्रो के पहले संस्करण सिर्फ मॅक के लिए बने गए थे, परंतु जल्द ही विन्डोज़ के लिए भी बनाने लगे। अडोबी प्रीमीयर प्रो का सबसे पहला संस्करण १९९१ में प्रकाशित किया गया था। इस संस्करण का नाम अडोबी प्रीमीयर 1.0 था। इसके बाद २० से ज़्यादा संस्करण प्रकाशित किए गए और यह सभी संस्करणो ने अत्यंत मुनाफा और फायदा किया। विंडोज़ के लिए पहला संस्करण १९९८ में हुआ। इस संस्करण का नाम अडोबी प्रीमीयर 5.1 था। कुछ सालो के बाद अडोबी प्रीमीयर प्रो, अडोबी क्रिएतिव क्लाऊड के नीचे आ गया था। नवंबर २०१५ में अडोबी प्रीमीयर प्रो CC 2015.1 का प्रकाशन हुआ।
हरमनप्रीत सिंह
हरमनप्रीत सिंह () (जन्म ०६ जनवरी १९९६) एक भारतीय पुरुष फ़ील्ड हॉकी के खिलाड़ी है। इन्हें ब्राजील के रियो डि जेनेरियो में आयोजित किये गए 2016 ग्रीष्मकालीन ओलम्पिक खेलों चुना गया।
मणिपुर वेद विद्यापीठ चारहजारे
वेदों का पुनरुत्थान, संरक्षण और नई पीढ़ी में संक्रमण करने हेतु गोविन्ददेव गिरिजी महाराज ने सन् 1990 में " महर्षि वेदव्यास प्रतिष्ठान " का निर्माण किया। उनकी सत्प्रेरणा व आशीर्वाद से इस प्रतिष्ठान द्वारा अब तक 26 वेद विद्यालयों की स्थापना देश के विभिन्न प्रांतों में संभव हुई। भारत गत अनेक वर्षों से सीमावर्ती प्रदेश में परकीय आक्रमण के संकट से जूझ रहा है। चाहे वह जम्मू-कश्मीर हो , जहाँ पाकिस्तान आक्रमण कर रहा है , या पूर्वांचल के प्रान्त हों , जहाँ पग पग पर चीन के आक्रमण का संकट प्रतिक्षण मंडरा रहा है। एक ओर पाश्चात्य संस्कृति का बढता हुआ प्रभाव , तो दूसरी ओर सीमावर्ती भूमि की उपेक्षा के कारण उसका भारत से टूटने का भय। ऐसी स्थिति में परमपवित्र वेदमंत्रों की तरंगों से वहाँ का वायुमंडल अभिमंत्रित हुआ तो सनातन हिन्दू धर्म की आस्था वहाँ के जनमानस में पुनः प्रस्थापित होगी , सीमाएं सुरक्षित होंगी और हमारा राष्ट्र अक्षुण्ण रहेगा - इस दूरदृष्टि से स्वामी जी ने जम्मू में सन् 2008 में वेद विद्यालय का आरंभ किया। इसी की अगली कड़ी में भारत के पूर्वांचल के मणिपुर राज्य में सन् 2012 में मणिपुर वेद विद्यापीठ का गठन हुआ।
मणिपुर - पूर्वांचल का एक राज्य जो उत्तर दिशा से नागालैंड , दक्षिण से मिजोरम , पश्चिम से असम और पूर्व से ब्रम्हदेश (म्यानमार) से जुड़ा हुआ है। कुदरत की हरियाली से भरपूर मणिपुर की भूमि, एक ओर हिमालय की चोटियाँ तो दूसरी ओर हरी-भरी घुमावदार घाटियों से मंडित है। यहाँ का जनमानस चैतन्य महाप्रभु द्वारा प्रसारित कृष्ण भक्ति से भरा हुआ है। मणिपुर राज्य की राजधानी इम्फाल के निकट , प्रस्तावित एशियाई महामार्ग पर स्थित , चारहजारे गाँव में गठित वेद विद्यालय में 22 ऋषिकुमार पूर्णत: वैदिक परम्परा व वातावरण में निःशुल्क वेदाध्ययन कर रहे हैं
दूधसागर जलप्रपात
दूधसागर जलप्रपात (शाब्दिक अर्थ दूध का सागर) एक चार स्तरों वाला एक जलप्रपात हैं जो भारतीय राज्य कर्नाटक और गोवा की सीमा पर स्थित हैं। यह सड़क मार्ग से पणजी से 60 किलोमीटर दूर है और मडगांव-बेलगाम रेल मार्ग पर मडगांव से 46 किमी पूर्व में और बेलगाम से 80 किमी दक्षिण मडगांव-बेलगाम में स्थित है। दूधसागर जलप्रपात भारत के सबसे ऊंचे झरनों में से एक हैं इसकी ऊंचाई 310 मीटर (1017 फुट) और औसत चौड़ाई 30 मीटर (100 फुट) के बीच है।
यह जलप्रपात पश्चिमी घाट के फॉल्स भगवान महावीर अभयारण्य और मोल्लेम राष्ट्रीय उद्यान के बीच स्थित है। यह झरना कर्नाटक और गोवा राज्यों के बीच सीमा रेखा का काम करता है। पर्णपाती जंगलों से घिरा हुआ यह जलप्रपात एक समृद्ध जैव विविधता से भरा हुआ है। यदयपि शुष्क मौसम के दौरान, यह जलप्रपात बहुत ही सुखा दिखता हैं लेकिन मानसून के मौसम में जब इसमें पानी की अधिकता हो जाती हैं तब यह काफी भव्य दीखता हैं।
इस झरने तक पहुँचने का सबसे निकटम रेलवे स्टेशन कैसल रॉक स्टेशन हैं। जहा पर सड़क मार्ग से पहुंचा जा सकता है।आगंतुक यहाँ से ट्रेन पकड़ सकते हैं और दूधसागर स्टॉप पर उत्तर सकते हैं। यहाँ की उल्लेखनीय बात यह हैं कि दूधसागर रेल स्टॉप एक स्टेशन नहीं हैं जहा यात्रीगण प्लेटफार्म की उम्मीद कर सकते हैं। यात्रियों और पर्यटकों को एक खड़ी सीढ़ी पर चढ़ाई कर रेल के डिब्बे तक पहुंचना पड़ता है। जहा इसका 1-२ मिनट के अनिर्धारित स्टॉप होता हैं। अभी हाल में भारतीय रेलवे ने दुध्सागर रेलवे स्टेशन पर यात्रियों के चढ़ने/उतरने पर प्रतिबन्ध लगा दिया है इस झरने के आस पास न तो शुद्ध पेयजल की न ही साफ़ शौचालय की व्यवस्था हैं। इस लोकेशन पर मोबाइल के सिगनल भी नहीं पकड़ में आते हैं।
दूधसागर झरने तक पहुँचने का एक मार्ग भगवान महावीर वन्यजीव अभयारण्य के टैक्सी मार्ग जाता हैं इस रास्ते से जाने का एकमात्र रास्ता हरे भरे जंगल और कलकल बह रही नदियों से हो कर जाता हैं। जो काफी मनमोहक होते हैं। वर्तमान में यही मार्ग झरने तक पहुँचने के एकमात्र रास्ता है।
यहाँ पर रुकने के भी कई जगह उपलब्ध है दूध सागर ईको एवं वाइल्ड लाइफ रिसोर्ट (अजुसका रिट्रीट) जिनमे सबसे प्रसिद्द हैं, जो इसी झरने के पास हैं। जो लोग पक्षीं के विभीन प्रजाति देखने में रूचि रखते है उनके लिए यह जगह स्वर्ग से कम नहीं है। इसके अलावा यहाँ के जंगलों में आपको कई तरह के पशु पक्षी देखने को मिल जायेंगे।
एंजाइम कैनेटीक्स
एंजाइम कैनेटीक्स रासायनिक प्रतिक्रियाओं  का अध्य्यन है। जो उत्प्रेरक द्वारा एंजाइमों पर किया जाता है। एंजाइम कैनेटीक्स में प्रतिक्रिया की दर को मापा जाता है और प्रभाव की अलग-अलग स्थिति की प्रतिक्रिया की जांच करते है। अध्ययन एक एंजाइम के कैनेटीक्स में इस तरह से प्रकट कर सकते हैं उत्प्रेरक तंत्र के इस एंजाइम, में अपनी भूमिका चयापचय, कैसे अपनी गतिविधि को नियंत्रित किया जाता है, और कैसे एक दवा या एक agonist हो सकता है रोकना एंजाइम.
भारत में धार्मिक पर्यटन
भारत में धार्मिक पर्यटन से तात्पर्य भारत में स्थित विभिन्न धर्मस्थलों से है। भारत एक विविधताओं से भरा देश है और यहाँ कई धर्मों के लोग एक साथ रहते हैं। विभिन्न धर्मों से संबंधित विभिन्न स्थान, शहर या इमारतें भारत भर में विद्यमान हैं, जो कि मात्र धार्मिक आस्था वाले लोगों ही नहीं अपितु पर्यटकों के लिए दर्शनीय हैं। विभिन्न धर्मों के अनुसार वर्गीकृत एसे स्थानों की सूची नीचे दी गई है:
क्षमासागर
मुनि क्षमासागर एक दिगम्बर साधु थे जो आचार्य विद्यासागर जी के शिष्य थे।
इनका जन्म २० सितम्बर १९५७ को हुआ था।मार्च २०१५ में इनका समाधि मरण हो गया।।
मुनि श्री ने कई पुस्तकों का लेखन किया था जिनमें आचार्य विद्यासागर जी पर लिखी ‘आत्मानवेषी’ पुस्तक प्रमुख है।
पख़्तूनिस्तान
पख़्तूनिस्तान या पठानिस्तान, शब्द "पठान" (पश्तून) और "स्तान" (जगह या क्षेत्र) के संयोजन है। इसका अर्थ संसार का वह ऐतिहासिक क्षेत्र जिसमें पठान लोगों की जनसंख्या सर्वाधिक है और जहाँ पश्तो भाषा बोली जाती है। पख़्तूनिस्तान का अधिक हिस्सा अफ़्ग़ानिस्तान और पाकिस्तान की भूमि में है लेकिन भारत और ईरान का भी छोटा सा हिस्सा शामिल है।
पख़्तूनिस्तान शब्द का उपयोग अंग्रेज़ों ने तब किया जब वह भारत पर शासन कर रहे थे, ब्रिटिश राज ने पश्चिमी-उत्तरी क्षेत्रों को पख़्तूनिस्तान कहा करते थे और यही कारण से इस नाम संपूर्ण भारतीय उपमहाद्वीप में प्रसिद्ध हुआ और फिर इस क्षेत्र को पख़्तूनिस्तान कहा गया है।
स्पर्शरेखा चतुर्भुज
ऐसा चतुर्भुज जिसकी सभी भुजाएं एक ही वृत्त की स्पर्श रेखाएं हों उसे स्पर्श रेखा चतुर्भुज कहते हैं।
हिन्दुस्तान घर
हिन्दोस्तान घर (Casa da ndia) (पुर्तगाली उच्चरण: [ˈkazɐ dɐ ˈĩdiɐ] , India House) सोलहवीं सदी में एक पुर्तगाली संस्था थी जिसने पुर्तगाली साम्राज्य के सभी विदेशी क्षेत्रों का प्रबंधन को संभाला था।
रेजिनाल्ड एडवर्ड डायर
कर्नल रेजिनाल्ड एडवर्ड हैरी डायर (अंग्रेज़ी: Colonel Reginald Edward Harry Dyer) ब्रिटिश सेना का एक अधिकारी था जिसे अस्थायी ब्रिगेडियर जनरल बनाया गया था जो पंजाब (ब्रिटिश भारत) के शहर अमृतसर में जलियांवाला बाग़ नरसंहार के लिए उत्तरदायी था। डायर अपने पद से हटा दिया गया था, लेकिन वह ब्रिटेन में एक प्रसिद्ध नायक बन गया, ख़ासकर ब्रिटिश राज से संबंधित लोगों के दरम्यान। कुछ इतिहासकारों का यह मानना है कि इस दुर्घटना ब्रिटिश राज के अंत तक एक निर्णायक क़दम था।
जलियाँवाला बाग़
जलियाँवाला बाग अमृतसर के स्वर्ण मन्दिर के पास का एक छोटा सा बगीचा है जहाँ 13 अप्रैल 1919 को ब्रिगेडियर जनरल रेजिनाल्ड एडवर्ड डायर के नेतृत्व में अंग्रेजी फौज ने गोलियां चला के निहत्थे, शान्त बूढ़ों, महिलाओं और बच्चों सहित सैकड़ों लोगों को मार डाला था और हजारों लोगों को घायल कर दिया था। यदि किसी एक घटना ने भारतीय स्वतन्त्रता संग्राम पर सबसे अधिक प्रभाव डाला था तो वह घटना यह जघन्य हत्याकाण्ड ही था।इसी घटना की याद में यहाँ पर स्मारक बना हुआ है।
जलियाँवाला बाग़ अमृतसर के स्वर्ण मंदिर के पास ही स्थित है।
इस स्मारक में लौ के रूप में एक मीनार बनाई गई है जहाँ शहीदों के नाम अंकित हैं। वह कुआँ भी मौजूद हैं जिसमें लोग गोलीबारी से बचने के लिए कूद गए थे। दीवारों पर गोलियों के निशान आज भी देखे जा सकते हैं।
इस दुखद घटना के लिए स्मारक बनाने हेतु आम जनता से चंदा इकट्ठा करके इस जमीन के मालिकों से करीब 5 लाख 65 हजार रुपए में इसे खरीदा गया था।  १९९७ में महारानी एलिज़ाबेथ ने इस स्मारक पर मृतकों को श्रद्धांजलि दी थी। २०१३ में ब्रिटिश प्रधानमंत्री डेविड कैमरॉन भी इस स्मारक पर आए थे। विजिटर्स बुक में उन्होंनें लिखा कि "ब्रिटिश इतिहास की यह एक शर्मनाक घटना थी।"ति बैसाखी के दिन 13 अप्रैल 1919 को अमृतसर के जलियाँवाला बाग़ में रोलेट एक्ट, अंग्रेजों की दमनकारी नीतियों व दो नेताओं सत्यपाल और सैफ़ुद्दीन किचलू की गिरफ्तारी के विरोध में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। करीब 5,000 लोग जलियाँवाला बाग में इकट्ठे थे। ब्रिटिश सरकार के कई अधिकारियों को यह 1857 के गदर की पुनरावृत्ति जैसी परिस्थिति लग रही थी जिसे न होने देने के लिए और कुचलने के लिए वो कुछ भी करने के लिए तैयार थे।
जब नेता बाग़ में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। सैनिकों ने बाग़ को घेर कर बिना कोई चेतावनी दिए निहत्थे लोगों पर गोलियाँ चलानी शुरु कर दीं। १० मिनट में कुल 1650 राउंड गोलियां चलाई गईं। जलियाँवाला बाग़ उस समय मकानों के पीछे पड़ा एक खाली मैदान था। वहां तक जाने या बाहर निकलने के लिए केवल एक संकरा रास्ता था और चारों ओर मकान थे। भागने का कोई रास्ता नहीं था। कुछ लोग जान बचाने के लिए मैदान में मौजूद एकमात्र कुएं में कूद गए, पर देखते ही देखते वह कुआं भी लाशों से पट गया।  अमृतसर के डिप्टी कमिश्नर कार्यालय में 484 शहीदों की सूची है, जबकि जलियाँवाला बाग़ में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जबकि अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए। इस घटना के प्रतिघात स्वरूप सरदार उधमसिंह ने 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर मायकल ओ ड्वायर को गोली चला के मार डाला। उन्हें 31 जुलाई 1940 को फाँसी पर चढ़ा दिया गया।
जिंजी दुर्ग
जिंजी दुर्ग या सेंजी दुर्ग तमिलनाडु में स्थित एक दुर्ग है। यह दुर्ग विल्लुपुरम जिले में पुद्दुचेरी के पास स्थित है। यह इस प्रकार निर्मित है कि छत्रपति शिवाजी ने इस किले को भारत का सबसे 'अभेद्य दुर्ग' कहा था। अंग्रेजों ने इसे 'पूरब का ट्रॉय' कहा था।  जिंजी दुर्ग दक्षिण भारत के उत्‍कृष्‍टतम किलों में से एक है। इसका निर्माण नौंवी शताब्‍दी में कराया गया था, जब यह चोल राजवंश के अधिकार में था, किन्‍तु यह किला आज जिस रूप में है वह विजय नगर के राजा का कठिन कार्य है, जिन्‍होंने इसे एक अभेद्य दुर्ग बनाया। सन् 1677 ई. में शिवाजी ने जिंजी के दुर्ग को बीजापुर से छीन लिया और अपनी कर्नाटक सरकार की राजधानी बना दिया। शिवाजी की मृत्यु के बाद जिंजी पूर्वी तट पर मराठों के स्वातंत्र्य युद्ध का प्रमुख केन्द्र बन गया।
जर्मन राइख
जर्मन राइख (जर्मन: Deutsches Reich / [ˈdɔʏtʃəs ˈʀaɪç]), १८७१ से १९४३ तक जर्मन राष्ट्र-राज्य का आधिकारिक नाम था। इसका शाब्दिक अर्थ 'जर्मन साम्राज्य' है। अनौपचारिक रूप से इसे केवल 'जर्मनी' कहा जाता है।
राइख के इतिहास के तीन अवधियाँ प्रमुख हैं-
नागरीदास
नागरीदास ब्रज-भक्ति-साहित्य में सर्वाधिक प्रसिद्धि पानेवाले कवि एवं कृष्णगढ़ (राजस्थान) के राजा थे। इनका नाम सांवतसिंह था। नागरीदास बल्लभकुल के गोस्वामी रणछोड़ जी के शिष्य थे। इनके इष्टदेव श्री कल्याणराय जी तथा श्री नृत्यगोपाल जी थे। ये दोनों भगवत् विग्रह कृष्णगढ़ में आज भी विराजमालन हैं।
नागरीदास का जन्म संवत् १७५६ में हुआ था। इनके पिता का नाम राजसिंह था। सावंतसिंह ने १३ वर्ष की अवस्था में ही बूँदी के हाड़ा जैतसिंह को मारा था। यह बड़े शूरवीर थे। राजसिंह के स्वर्गवासी होने पर बादशाह अहमदशाह ने इनको कृष्णगढ़ की गद्दी पर बिठाना चाहा परन्तु इनके भाई बहादुरसिंह जोधपुर नरेश की सहायता से पहले ही राज्य पर अधिकार कर बैठे थे। सावंतसिंह ने मरहठों से संधि कर ली, और बहादुरसिंह को हराकर राज्य पर अधिकार जमा लिया। किंतु गृहकलह से इनका मन विरक्त हो गया, और यह मत इन्होंने बना लिया कि 'सबै कलह इक राज में, राज कहल को मूल।' राज्य का शासन भार सा प्रतीत होने लगा। कृष्णभक्त तो थे ही, राज्य की ओर से विरक्ति हो जाने के फलस्वरूप इनके मन में ब्रजवास करने की इच्छा प्रबल हो उठी-
राजकाज छोड़कर नागरीदास वृन्दावन को चल दिए। इनके रचे पद ब्रजमंडल में पहले ही काफी प्रसिद्ध हो चुके थे, अत: ब्रजवासियों ने बड़े प्रेम से इनका स्वागत किया। नागरीदास जी ने स्वयं लिखा है -
सर्वस्व त्यागकर अब ब्रज की रज को ही सर्वस्व मान लिया-
नागरीदास ने छोटी बड़ी कुल ७५ रचनाएँ की हैं। ७३ रचनाओं का संग्रह 'नागरसमुच्चय' के नाम से ज्ञानसागर यंत्रालय से प्रकाशित हुआ है। इन रचनाओं को तीन भागों में विभक्त किया गया है - वैराग्यसागर, सिंगारसागर और पदसागर। पद, कवित्त, सवैए, दोहे, मांझ, अरिल्ल आदि छंदों में नागरीदास ने प्रेम, भक्ति और वैराग्य पर सरस रचनाएँ की हैं; जो टकसाली हैं। हिंडोला, साँझी, दीवाली, फाग आदि त्यौहारों, छह ऋतुओं और अनेक कृष्ण लीलाओं का इन्होंने सुंदर चित्रण किया है। शिखनख एवं नखशिख पर भी लिखा है। ब्रजभूमि के प्रति नागरीदास जी के भक्ति उद्गार अत्यंत अनूठे हैं। भाषा है ब्रजभाषा। कहीं-कहीं पर फारसी के शब्दों का भी प्रयोग किया गया है। अष्टछाप तथा हितहरिवंश और स्वामी हरिदास के संप्रदाय के भक्तकवियों के ललित पदों से नागरीदास के पद बहुत कुछ मिलते-जुलते हैं।
नागरीदास नाम के चार और भक्त कवि हुए हैं -
प्रथम फ्रांसीसी साम्राज्य
प्रथम फ्रांसीसी साम्राज्य (फ्रेंच : Empire Français) , फ्रांस के सम्राट नेपोलियन बोनापार्ट का साम्राज्य था जो १९वीं शताब्दी के आरम्भ में महाद्वीपीय यूरोप की सर्वप्रमुख शक्ति था।
न्यू डील
आर्थिक महामन्दी से उबरने के लिए अमेरिकी राष्ट्रपति रूजवेल्ट ने १९३३ से १९३८ के बीच न्यू डील नामक कार्य-योजना की घोषणा की जिसके अन्तर्गत कई सामाजिक उदारवादी नीतियों को अमल में लाया गया।
न्यू डील के उद्देश्यों का सार रूजवेल्ट ने इन शब्दों में बताया-
रूजवेल्ट द्वारा अपनाई गई आर्थिक नीति को 3-r नीति द्वारा प्रदर्शित किया जाता है। 3-r अर्थात् relief (उन्मुक्ति), recovery (प्रतिलाभ) एवं reform (सुधार) होता है। इस नवीन अर्थनीति का उद्देश्य कुछ सुधारों द्वारा पूँजीवादी व्यवस्था को बरकरार रखना था। न्यू डील के तहत अपनाई गई औद्योगिक नीति से उद्योगों में विस्तार हुआ। कृषि नीति से कृषि क्षेत्रों में विस्तार हुआ। सामाजिक सुरक्षा का ध्यान रखा गया। कई जनकल्याणकारी योजनाएँ लागू की गयी। टेनिसी घाटी परियोजना के लागू होने से आर्थिक समृद्धि एवं उन्नति का मार्ग प्रशस्त हुआ। न्यू डील अमेरिकी जनता के लिए एक स्थायी परियोजना थी।
रूजवेल्ट ने स्वर्णमान मुद्रा का परित्याग कर दिया। आयात को घटाने व निर्यात को बढ़ाने के लिए डॉलर का अवमूल्यन किया और आर्थिक मंदी को दूर करने के अन्य उपाय किये गये जैसे -रूजवेल्ट की न्यू डील से अमेरिकी अर्थव्यवस्था में क्रांतिकारी सुधार के चिह्न दृष्टिगोचर होने लगे। औद्योगिक एवं कृषि उत्पादन में वृद्धि हुई निम्नतम मजदूरी दर और अधिकतम काम के घंटे नियत किये गये। इस प्रकार धीरे-धीरे आर्थिक मंदी से उबरने की ओर अमेरिका अग्रसर हुआ। अतः फ्रेंकलिन रूजवेल्ट की न्यू डील सफल साबित हुई।
शवलेपन
शवलेपन () विज्ञान कि सहायता से मानव अवशेष कों संरक्षण करने की कला है। यह प्रक्रिया अपघटन का अनुमान लगाने के लिए कि जाती है। इन्हें सम्भालने का उद्देश्य धार्मिक भी हो सकता है या फिर इन्हें किसी वैज्ञानिक या अन्य किसी उद्देश्य से भी संरक्षण किया जाता है। शवलेपन के तीन गोल स्वच्छता, प्रस्तुति, और संरक्षण (या बहाली) हैं।
यह प्रक्रिया 5000-6000 ई.पू से चलती आ रही है। कुछ लोग इसे विज्ञान के लिए करते हैं तो कुछ लोग धार्मिक उद्देश्य से।
संयुक्त राज्य अमेरिका में नागरिक युद्ध के युग शवलेपन में रुचि फूट पड़ी और यह देश भर में बहुत आम हो गया।
आधुनिक तरीकों में देखा जाये तो अपघटन कों रोकने के लिए शव की धमनी नेटवर्क में विभिन्न रासायनिक समाधान के इंजेक्शन लगाये जाते हैं।
आज कि दुनिया में देखा जाये तो श्व्लेपन का उपयोग शव के रिश्तेदारों या घरवालों के सामने उसकी बेहतर स्तिथि दिखने के लिए भी किया जाता है। अगर मन जाये तो अगर शव बेहतर दिखे तो यह रिश्तेदारों कि दुःख कि प्रक्रिया में सहायक मन जाता है। अर्थात अगर शव कि हालत बेहतर हो तो घरवाले शांत रहते हैं। श्व्लेपन सडन कि प्रक्रिया कों भी रोकने में सहायक होता है।
देविन्दर वाल्मीकि
देविन्दर सुनील वाल्मीकि () (जन्म २८ मई १९९२) एक भारतीय पुरुष फ़ील्ड हॉकी के खिलाड़ी है जो मिडफील्डर है। इनका नाम 2016 ग्रीष्मकालीन ओलम्पिक में भी रखा गया था।
इनके चचेरे भाई युवराज वाल्मीकि है जो कि खुद एक फ़ील्ड हॉकी के खिलाड़ी है।
ऋषि बंकिम चंद्र कॉलेज
ऋषि बंकिम चंद्र कॉलेज पश्चिम बंगाल के नैहाटी में स्थित तीन महाविद्यालयों (ऋषि बंकिम चंद्र कॉलेज फॉर वुमन जो कि प्रातःकालीन पारी में चलता है, ऋषि बंकिम चंद्र कॉलेज जो कि दिन की पारी में चलता है तथा ऋषि बंकिम चंद्र इवनिंग कॉलेज जो कि सायंकाल की पारी में चलता है) का एक समूह है। ये कॉलेज कला, वाणिज्य और विज्ञान विषयों में स्नातक पाठ्यक्रम संचालित करते हैं। तीनों कॉलेज पश्चिम बंगाल राज्य विश्वविद्यालय से संबद्ध हैं।
ऋषि बंकिम चंद्र कॉलेज की स्थापना 1947 में कुछ शिक्षाविदों के द्वारा की गई थी। आरंभ में यह नैहाटी महेंद्र स्कूल भवन में संचालित हुआ करता था तथा कक्षाएँ शाम को लगती थीं। तब इसका नाम ऋषि बंकिम चंद्र कॉलेज (सांध्य) था। बाद के वर्षों में कॉलेज से दिवस एवं प्रातः कालीन पारियों के अनुभाग जुड़े।
यूरोपीय व्यवस्था
यूरोपीय संगति या यूरोपीय व्यवस्था (Concert of Europe या Congress System या Vienna System) से तात्पर्य सन १९१५ के वियना कांग्रेस के बाद की व्यवस्था से है जो शक्ति-संतुलन का प्रतिनिधित्व करती थी। यह व्यवस्था यूरोप में १८१५ (नेपोलियन के युद्ध के अन्त) से १९१४ (प्रथम विश्वयुद्ध का आरम्भ) तक विद्यमान रही।
प्रशा राज्य
प्रशा राज्य (Kingdom of Prussia ; जर्मन : Königreich Preußen) एक जर्मन राज्य (किंगडम) था जो १७०१ से १९१८ तक प्रशा का भाग था। प्रशा राज्य में वर्तमान समय के जर्मनी, पोलैण्ड, रूस, लिथुआनिया, डेनमार्क, बेल्जियम और चेक गणराज्य के भाग सम्मिलित थे।
१८७१ में जर्मनी के एकीकरण के पीछे इस राज्य का बड़ा हाथ था। १९१८ में जर्मन साम्राज्य के विघटित होने तक यह प्रमुख स्टेट था। यद्यपि इसका नाम 'प्रशा' नामक क्षेत्र से लिया गया था, किन्तु यह ब्राण्डेनबर्ग मार्ग्रेविएट (Margraviate of Brandenburg) में स्थित था और बर्लिन इसकी राजधानी थी।
अपनी स्थापना से ही प्रशा राज्य एक महान शक्ति था।
एक दिवसीय अंतरराष्ट्रीय क्रिकेट में एक पारी में ४००+ रनों की सूची
एक दिवसीय अंतर्राष्ट्रीय क्रिकेट में पहले ५५ - ६० ओवर हुआ करते थे लेकिन वर्तमान में ५० ओवरों का मैच होता है। वनडे में सबसे पहले ४०० या ४०० से अधिक रन ऑस्ट्रेलिया क्रिकेट टीम ने दक्षिण अफ्रीका क्रिकेट टीम के खिलाफ २००५-०६ में जोहान्सबर्ग में ४३४ रन बनाए थे और उसी मैच में अफ्रीका ने ४३८ रन बनाए थे।
४०० या इससे अधिक बार रन भारतीय क्रिकेट टीम ने बनाए जो अभी तक ६ बार बना चूका है। सर्वाधिक रन इंग्लैंड क्रिकेट टीम ने ऑस्ट्रेलिया क्रिकेट टीम के खिलाफ १९ जून २०१८ को नॉटिंघम के ट्रेंट ब्रिज क्रिकेट मैदान पर ४८१ रन बनाए।
एक दिवसीय अंतरराष्ट्रीय के एक मैच में सबसे ज्यादा रन बनाने वालों की सूची
एक दिवसीय अंतर्राष्ट्रीय क्रिकेट मैचों में जो आईसीसी की पूर्ण सदस्य टीम है उनमें भारतीय क्रिकेट टीम के रोहित शर्मा का सर्वश्रेष्ठ स्कोर है रोहित के नाम २६४ रन है जो श्रीलंका क्रिकेट टीम के खिलाफ बनाया था।
"*" यह संकेत करता है कि बल्लेबाज नाबाद रहा।
धन प्रबन्धन
धन प्रबन्धन (Wealth management) एक निवेश-सलाह की विधा है जिसके अन्तर्गत वित्तीय प्रबन्धन, निवेश पोर्टफोलियो एवं अनेकों अन्य वित्तीय सेवाएँ आतीं हैं। निवेश के आवंटन को मजबूत करने और प्रोमोटगेट फंड मूल्य निर्धारण के लिए स्टॉक एक्सचेंज के बराबर नहीं है और इस तरह इसे एक खंडित और विकेंद्रीकृत उद्योग माना जाता है। महाधनी व्यक्ति, छोटे-व्यवसाय के मालिक और परिवार, जो एक विश्वसनीय वित्तीय सलाहकार विशेषज्ञ की सहायता की इच्छा रखते हैं, जो धन प्रबंधकों को रिटेल बैंकिंग, एस्टेट प्लानिंग, कानूनी संसाधनों, कर पेशेवरों और निवेश प्रबंधन का समन्वय करने के लिए रखते हैं।
बख्तावर सिंह
महाराणा बख्तावरसिंह मध्यप्रदेश के धार जिले के अमझेरा कस्बे के शासक थे, जिन्होंने १८५७ के स्वतंत्रता संग्राम में मध्य प्रदेश में अंग्रेजों से संघर्ष किया। लंबे संघर्ष के बाद छलपूर्वक अंग्रेजों ने उन्हें कैद कर लिया। 10 फरवरी 1858 में इंदौर के महाराजा यशवंत चिकित्सालय परिसर के एक नीम के पेड़ पर उन्हें फांसी पर लटका दिया। उनका परिवार रिंगनोद किले में जाकर रहने लगा जो अमझेरा का दूसरा किला था अमझेरा के आखरी शासक राव लक्ष्मण सिंह जी राठौड़ थे | ठा. दीप सिंह जी छड़ावद के पुत्र थे | रानी भटियानी जी जो रिंगनोद किले में रहती थी उन्होंने लक्ष्मण सिंह जी को दत्तक लिया | राव लक्ष्मण सिंह जी अमझेरा राज्य के आखरी शासक थे जहां उनका वंश छड़ावाद जागीर के रुप मैं मिलता है | मध्यप्रदेश सरकार ने अमझेरा स्थित महाराणा बख्तावरसिंह के किले को राज्य संरक्षित इमारत घोषित किया है।जिला मुख्यालय से 27 km इंदोर अहमदबाद राज्य मार्ग पर हैं।
सर्दन ब्लॉट
सर्दन ब्लॉट एक प्रणाली है जो इस्तेमाल होता है आणविक जीव विज्ञान मे, डीएनए अनुक्रम का पता लगाया जाता है डीएनए के नमूनो में से। सर्दन ब्लॉट में डीएनए का हस्तांतरण वैद्युतकणसंचलन के दुआर, डीएनए के टुकडो को फिल्टर झिल्ली पर अलग करना और प्रोब को उसमे डालना और उनकी जाँच करना ए सब आता है।  सर्दन ब्लॉट ब्रिटिश जीवविज्ञानी एडविन दक्षिणी ने दिया था।
फॉरेंसिक भूगर्भशास्त्र
फॉरेंसिक भूगर्भशास्त्र एक अध्ययन है सबूतों का जैसे कि खनिज, तेल, पेट्रोलियम , और अन्य सामग्री से संबंधित सबूत जो पृथ्वी में पाए जाते है, जो कानूनी प्रणाली द्वारा उठाए गए सवालों का जवाब देने के लिए इस्तेमाल किए जाते है।  सन १९७५ मे रे मरे और साथी रटगर्स विश्वविद्यालय के प्रोफेसर जॉन टेडरो ने फॉरेंसिक भूगर्भशास्त्र को प्रकाशित किया था।  अब २००८ मे अलास्त्रीर रुफ्फेल्ल और जेनिफर म्च्किंले, दोनों कुईंस यूनिवर्सिटी बेलफ़ास्ट, UK के भू-फॉरेंसिक को प्रकाशित किया।  २०१२ मे, एलिसा बेर्ग्स्लिएन, सनी भैंस राज्य में , एक सामान्य पाठ्यपुस्तक विषय पर फोरेंसिक जियोसाइंस के लिए एक परिचय प्रकाशित किया।
कैडावरिन
कैडावरिन (en: Cadaverine) पशु ऊतकों की अपघटन द्वारा उत्पादित दुर्गंधयुक्त डाईमीन (Diamine) यौगिक है। कैडावरिन एक ज़हरीला पदार्थ है, जिसका सूत्र NH2(CH2)5NH2 है। कैडावरिन को १,५-पैंटेनडाईमीन और पेंटामिथाइलीनडाईमीन (1,5-pentanediamine and pentamethylenediamine) भी कहा जाता है।
कैडावरिन १८८४ में बर्लिन के वैज्ञानिक लुडविग ब्रीगेर ने वर्णित किया था।
कैडावरिन एमिनो एसिड लाइसिन की डीकार्बोक्षीलेशन का उत्पाद है। लाइसिन कों सोडियम बाइकार्बोनेट की एक छोटी राशि में मिलाकर गर्म करने पर आसानी से घर पर भी बनाया जा सकता है। उत्पादित गैस एक ग्लास कंटेनर जो बर्फ के पानी से घिरा हुआ है में जाना चाहिए। गर्म करने कि प्रक्रिया एक ग्लास कंटेनर में होनी चाहिए क्योंकि धातु प्रक्रिया को दूषित कर सकती है।
ऐसा जरूरी नहीं कि कैडावरिन मृत शरीर के अपघटन से ही उत्पादित हो, यह छोटी मात्र में जीवित व्यक्ति द्वारा भी उत्पादित किया जाता है। यह मूत्र की विशिष्ट बदबू के लिए आंशिक रूप से जिम्मेदार है।
कैडावरिन का ऊंचा स्तर लाइसिन चयापचय में दोष के साथ कुछ रोगियों के मूत्र में पाया गया है। आमतौर पर बैक्टीरियल vaginosis के साथ जुड़े गंध कों कैडावरिन से जोड़ा गया है।
कैडावरिन बड़ी मात्रा में विषाक्त है।
मैक्रोडॉनशिया
मैक्रोडॉनशिया दांतों की वह समस्या है जिसमे दांत साधारण दांतों के मुकाबले अत्यधिक विशाल हो जाते है! पुरुष के दांतों का आकार बड़ा होता है स्त्री से परन्तु मैक्रोडॉनशिया में दांतों का आकार साधारण आकार के मुकाबले २ गुना ज्यादा हो जाता है जिससे वह आसानी से प्रतीत होता है! मैक्रोडॉनशिया का कारण है मोरफोडिफरेनसीएशन में गडबडी होना! हार्मोन में कमी के कारण भी मैक्रोडॉनशिया होता है।
मैक्रोडॉनशिया को थिउक करने के लिए पीड़ित दांत को निकाल दिया जाता है और उसकी जगह पर नया दांत लगा देते है।
पोस्टमार्टम अंतराल
पोस्टमार्टम अंतराल समय है किसी भी मानव की मृत्यु के बाद का। पोस्टमार्टम अंतराल से मृत्यु कब हुए उसका पता लगाया जाता है। मृत्यु के करण और समय पता लगाने के लिए अलग अलग तरीके और तकनीको का इस्तेमाल किया जाता है। पोस्टमार्टम अंतराल को शरीर का गलना भी कहा जा सकता है।
मृत्यु के बाद शरीर मे कई प्रकार के बदलाव आते है। यह बदलाव पता लगाते है पोस्टमार्टम अंतराल का।
पोस्टमार्टम अंतराल का पता लगाने के लिए अपघटन एक सरल पांच चरण की प्रक्रिया का उल्लेख कर सकते है।
2016 न्यूज़ीलैंड भूकंप
न्‍यूजीलैंड में स्थानीय समय के अनुसार २ सितम्बर २०१६ (शुक्रवार) को भूकंप के तेज झटके आये थे। इस भूकंप को २०१६ ते आरोहा भूकंप भी कहा जाता है। इस भूकंप की तीव्रता 7.1 मापी गई है। इसका केन्द्र गिसबोर्न के 105 मील (169 किलोमीटर उत्तर-पूर्व) में था और इसकी गहराई जमीन से 19.1 मील (30 किलोमीटर) नीचे था। भूकंप आने के बाद सुनामी की चेतावनी जारी की गई है। भूकंप आने के करीब 90 मिनट बाद 30 सेंटीमीटर्स की लहर पैदा हुई, जिसे देखते हुए यह चेतावनी जारी की गई है।
स्थानीय समय अनुसार गुरुवार को पहले 5.7 तीव्रता का भूकंप आया था। उसके बाद शुक्रवार को 7.1 तीव्रता का भूकंप आया। इस भूकंप का केन्द्र न्यूज़ीलैंड के गिस्बोर्न शहर के 105 मील (169 किलोमीटर उत्तर-पूर्व) में था। इसके बाद सुनामी का खतरा देखते हुए गिस्बोर्न के तटीय क्षेत्रों को खाली करवा लिया गया।
फ्रांसीसी साम्राज्य
फ्रांसीसी साम्राज्य (फ्रेंच इम्पायर) से निम्नलिखित का बोध होता है-
सागर (राजा)
सागर जैन धर्म के अनुसार दूसरे चक्रवर्ति राजा थे।
जैन परंपरा, सागारा था छोटे भाई के भगवान अजितनाथ (द्वितीय तीर्थंकर). वह पैदा हुआ था करने के लिए "क्षत्रिय" राजा सुमित्रा और रानी Vijayanti (Yasomati) के Ikshvaku राजवंश में अयोध्याहै। वह दूसरा था, चक्रवर्ती शासक के वर्तमान आधा समय चक्र (Avasarpini) के जैन ब्रह्माण्ड विज्ञान विजय प्राप्त की, जो दुनिया के साथ अपने सात जवाहरात. अपने क्वींस थे सुमति और भद्रा है। उन्होंने साठ हजार पुत्रों से उसकी रानियों, Janhu होने के ज्येष्ठ. Janhu बाढ़ आ गई नागा के साथ राज्य के जल नदी गंगाहै। इस व्यथित नागा राजा, जो जला के सब पुत्र सगर गुस्से में है। सागारा जगह तो भगीरथ, अपने पोते, पर सिंहासन और पहली बार के लिए छोड़ दिया तपस्या है।
ट क टुकोल
न्याय T. K. Tukol (5 मई 1918 – 18 अगस्त, 1983) के लिए जाना जाता था अपने विद्वानों के काम पर जैन धर्म, शिक्षा और न्यायपालिका. वह न्यायाधीश था की उच्च न्यायालय के मैसूर. वह अध्यक्षता में मैसूर वेतन आयोग (1966-68). उन्होंने यह भी सेवा के रूप में वाइस चांसलर के बैंगलोर विश्वविद्यालय. उनके योगदान के लिए न्यायपालिका और पुस्तकों पर जैन धर्म (संग्रह जैन, Sallekhana नहीं है आत्महत्या, जैन Achar (कन्नड़), योग, ध्यान और रहस्यवाद में जैन धर्म, अनुवाद के समन Suttam (अंग्रेजी) और विभिन्न प्रकाशनों) उल्लेखनीय हैं।
Tukol में पैदा हुआ था गुडूर गांव के Hungund तहसील, बगलकोट जिलाहै। वह एक छात्र था के कर्नाटक कॉलेज, Dharwar और फर्ग्यूसन कॉलेज, पुणे.
वायरलेस उर्जा हस्तांतरण
वायरलेस उर्जा हस्तांतरण (WPT) या वायरलेस ऊर्जा संचरण विद्युत् उर्जा का प्रवाह है उर्जा के स्तोर्त से विद्युत् से विद्यतभार या फिर उर्जा खर्च करने वाले यन्त्र पर इस संचरण में मानव निर्मित सुचालकों का इस्तेमाल नहीं होता ताररहित उर्जा संचरण उन सभी मामलों में बहुत उपयोगी होता है जहाँ बहुत सारे तारों के चलते दुर्घटना की सम्भावना बहुत रहती है वायरलेस उर्जा हस्तांतरण की तन्किन दो प्रकार की होती हैं- गैर विकिरण और विकिरण।
1826 में आन्द्रे मैरी एम्पीयर ने एम्पीयर का नियम विकसित कर यह बताया की विद्युत प्रवाह एक चुंबकीय क्षेत्र पैदा करता है।
माइकल फैराडे ने 1831 फैराडे का इंडक्शन नियम प्रतिपादित किया। 1862 में जेम्स क्लर्क मैक्सवेल ने इन प्रयोगों और बिजली, चुंबकत्व और प्रकाशिकी के समीकरणों संश्लेषित कर मैक्सवेल के समीकरण के नाम से जाना जाता है। यही सब नियमें आधुनिक विद्युतचुम्बकीय अध्यन का सूत्रधार बनी जिसमे विद्युत ऊर्जा का वायरलेस उर्जा हस्तांतरण का भी शामिल हैं मैक्सवेल ने अपनी किताब ऐ ट्रिअतिज़ ओं इलेक्ट्रिसिटी & मैग्नेतेज्म में विद्युत् चुम्बकीय तरंगों के बारे में बहुत पहले बता दिया था। 1884 में जॉन हेनरी पोइंटिंग ने विद्युत् चुम्बकीय चुम्बकीय क्षेत्र में उर्जा प्रवाह के लिए उर्जा नियमों का प्रतिपादन किया था 1888 हेनरिक रुडोल्फ हर्ट्ज ने रेडियो तरंगों की खोज की पुष्टि की जो मैक्सवेल के विद्युत चुम्बकीय तरंगों की भविष्यवाणी को सत्यापित करता था। निकोल टेस्ला ने बेतार उर्जा संचरण के क्षेत्र में पहला प्रयोग २०वी सदी के अंत में किया. १८९१-१८९८ के बीच उन्होंने तार रहित उर्जा संचारों का प्रयोग अपने रेडियो फ्रीक्वेंसी रेज़ोनेंत ट्रांसफार्मर के माध्यम से किया जिससे टेक्सला कोइल बोला जाता हैं
१८९९ ने अपने प्रयोग का हस्तांतरण कोलराडो स्प्रिंग कोलराडो में कर लिया. यही पर उन्होंने कई सारे प्रयोग किये.
द्वितीय विश्व युद्ध के पहले वायरलेस उर्जा हस्तांतरण के क्षेत्र में बहुत कम कार्य हुआ था रेडियो का प्रयोग संचार माध्यम के रूप में किया जा रहा था लेकिन बेतार उर्जा हस्तांतरण में इसका प्रयोग नहीं हो रहा था
प्युटरीसीन
प्युटरीसीन (en:Putrescine) दुर्गंधयुक्त यौगिक होता है। इसे हम टेट्रामिथाइलीनडाईमीन (en: tetramethylenediamine) भी कहते हैं। यह जीवित या मृत प्राणियों में एमिनो एसिड्स के टूटने से बनता है। बड़ी मात्र में यह विषाक्त होता है। यह पदार्थ मांस कि दुर्गन्ध के लिए मुख्यतः ज़िम्मेदार होता है।
प्युटरीसीन को १८८४ में बर्लिन के वैज्ञानिक लुडविग ब्रीगेर(1849–1919) ने वर्णित किया था।
प्युटरीसीन को सक्सीनोनाइट्राईल का हाइड्रोजनीकरण करके औद्योगिक पैमाने पर उत्पादन किया जाता है।
कैडावरिन बड़ी मात्रा में विषाक्त है।
वेस्टमिंस्टर की संविधि, १९३१
वेस्टमिंस्टर की संविधि, वर्ष १९३१ में यूनाइटेड किंगडम की संसद द्वारा पारित एक संसदीय अधिनियम है, जिसके भिन्न संस्करण आज भी कैनडा और ऑस्ट्रेलिया में दोनों देशों में विधान के रूप में स्थापित हैं, इसे न्यूज़ीलैण्ड तथा अन्य पूर्व राष्ट्रमण्डल प्रजाभूमियों में पूर्ववत कर दिया गया है। इसे ब्रिटिश संसद में ११ दिसंबर १९३१ में पारित किया गया था, और तत्कालीन ब्रिटिश डोमिनियनों में स्वीकृति के बाद तत्कालीन ब्रिटिश साम्राज्य के सरे डोमिनियनों में स्वराज स्थापित कर दिया। अतः इसके पारित होने से ब्रिटिश साम्राज्य के सारे डोमिनियन, स्वाशासित, संप्रभु देश बन गए, साथ ही, मौलिक स्वायत्तता के अलावा, एक ही राजतंत्र को सांझ करने के कारण, यह सरे देश, राजकीय उपादियों और सिंघासन के उत्तराधिकार क्रम में परिवर्तन हेतु एक-दुसरे की स्वीकृति प्राप्त करने के लिए, इस संविधि द्वारा बाध्य भी है।
अतः, इस विधान ने तमाम डोमिनियनों को बराबर का पद दिया, और बॅल्फोर घोषणा, १९२६ में तमाम राष्ट्रमण्डल प्रदेशों की बराबरी के साथ, एक ही राजसत्ता के प्रति वफ़ादारी रखने की घोषणा को वास्तविक रूप दिया, जिसके कारण सारे डोमिनियन स्वशासित, सार्वभौमिक देश बन गए। वर्त्तमान समय में इसकी सार्थकता इस बात से है, की इसने सारे राष्ट्रमण्डल प्रजाभूमियों और उनके साँझा राजतंत्र के बीच के सतत संबंध को बरक़रार रखने की नीव राखी थी।
राष्ट्रमण्डल प्रजाभूमि या राष्ट्रमण्डल प्रदेश, उन १६ सार्वभौमिक राष्ट्रों को कहा जाता है, जिनपर एक ही शासक, महारानी एलिज़ाबेथ द्वि॰ का राज है। यह सारे देश एक ही राजसत्ता, शासक, राजपरिवार और उत्तराधिकार क्रम को साँझा करते।
इस व्यवस्था की शुरुआत १९३१ की वेस्टमिंस्टर की संविधि के साथ हुई थी, जिसके द्वारा ब्रिटेन के तत्कालीन डोमीनियन, ऑस्ट्रेलिया, कनाडा, न्यूज़ीलैण्ड, आयरिश मुक्त राज्य और न्यूफाउण्डलैण्ड को ब्रिटिश राष्ट्रमण्डल के बराबर के सदस्य होने के साथ ही पूर्ण या पूर्णात्मत वैधिक स्वतंत्रता प्रदान की गयी थी। द्वितीय विश्वयुद्ध के बाद से, विश्व भर में विस्तृत, ब्रिटिश साम्राज्य के तमाम देशों को एक डोमिनियन के रूप में स्वाधीनता प्रदान कर दी गयी। जिनमे से कुछ राज्यों ने पूर्णतः स्वाधीन होने के बावजूद राजतंत्र के प्रति अपनी वफ़ादारी को बरक़रार रखा, जबकि कुछ राज्यों ने ब्रिटिश राजतंत्र को नाममात्र प्रमुख मानने से इनकार कर स्वयं को गणतांत्रिक राज्य घोषित कर दिया। आज, विश्व बाहर में कुल १६ ऐसे राज्य हैं जो स्वयं को महारानी एलिज़ाबेथ द्वितीय के एक प्रजाभूमि के रूप में पहचान करव्वते हैं।
शेजारे लोम्ब्रोजो
शेजारे लोम्ब्रोजो (Cesare Lombroso ; इतालवी उच्चारण : [ˈtʃeːzare lomˈbroːzo; -oːso]; 6 नवम्बर 1835 – 19 अक्टूबर 1909) इटली के अपराधशास्त्री एवं चिकित्सक थे। उन्होने 'इटली के सकारात्मक अपराधविज्ञान विद्यालय' (Italian School of Positivist Criminology) की स्थापना की। उन्हें प्रायः अपराधशास्त्र का जनक माना जात है।
शेजारे बेक्कारिया
शेजारे बेक्कारिया (Cesare Bonesana-Beccaria, Marquis of Gualdrasco and Villareggio (इतालवी : [ˈtʃeːzare bekkaˈriːa]; 15 मार्च, 1738 – 28 नवम्बर 1794) इटली के एक अपराधविज्ञानी, न्यायविद, दार्शनिक, और राजनेता थे। वे प्रबोधन युग के सबसे प्रतिभाशाली न्यायविद (jurist) तथा महानतम विचारकों में से एक माने जाते हैं। वे क्लासिकल अपराध सिद्धान्त एवं आधुनिक दण्डशास्त्र के जनकों में से एक थे। उनकी कृति 'ऑन क्राइम्स ऐन्ड पनिशमेण्ट' (On Crimes and Punishments (1764)) उनकी प्रसिद्ध कृति है। इसमें प्राणदण्ड एवं यातना देने की निन्दा की गयी है।
दो झिरी प्रयोग
आधुनिक दो-झिरी प्रयोग या द्वि-रेखाछिद्र प्रयोग (double-slit experiment) द्वारा यह प्रदर्शित किया जाता है कि प्रकाश एवं पदार्थ, तरंग एवं कण दोनों के गुण प्रदर्शित करते हैं। इसके अलावा इस प्रयोग से क्वाण्टम यान्त्रिक परिघटना (quantum mechanical phenomena) की प्रायिक प्रकृति (probabilistic nature) भी दिखती है। दो-झिरी वाला एक सरल प्रयोग १८०१ में मूल रूप से थॉमस यंग ने किया था।
प्रकाश के साथ थॉमस यंग का प्रयोग क्वांटम यांत्रिकी, और तरंग-कण द्वैतता की अवधारणा से पहले चिरसम्मत भौतिकी का हिस्सा था। उन्होंने माना कि यह प्रदर्शित करता है कि प्रकाश का तरंग सिद्धांत सही था, और उनके प्रयोग को कभी-कभी यंग के प्रयोग या यंग के स्लिट्स के रूप में संदर्भित किया जाता है।
प्रयोग, "डबल पाथ" प्रयोगों के एक सामान्य वर्ग का है, जिसमें एक तरंग को दो अलग-अलग तरंगों में विभाजित किया जाता है जो बाद में एकल तरंग में संयोजित हो जाती है। दोनों तरंगों के पथ की लंबाई में परिवर्तन के परिणामस्वरूप उनमें चरण बदलाव आता है, एक इंटर्फरेंस पैटर्न बनाता है। एक अन्य संस्करण माच-ज़ेन्डर इंटरफेरोमीटर है, जो एक दर्पण के साथ बीम को विभाजित करता है।
दक्षिण अफ़्रीकी संघ
दक्षिण अफ़्रीकी संघ यानि यूनियन ऑफ़ साउथ ऍफ़्रिका, वर्त्तमान दक्षिण अफ़्रीका का पुरख राज्य था। इसकी स्थापना, ३१ मई १९१० में, अफ्रीका के दक्षिणी छोर पर ष्टिं चार पूर्व ब्रिटिश उपनिवेश:केप कॉलोनी, नटाल कॉलोनी, ट्रांसवाल उपनिवेश और ऑरेंज रिवर कॉलोनी के एकीकरण से हुई थी। संयुक्त प्रशासन की स्थापना के बाद, इन चार पूर्व उपनिवेशों को, प्रांतों बना दिया गया। द्वितीय विश्वयुद्ध के पश्चात, जर्मनी के दक्षिण-पश्चिम अफ़्रीका उपनिवेश को भी लीग ऑफ़ नेशन्स द्वारा दक्षिण अफ़्रीकी संघ के प्रशासन के अंतर्गत एक मैंडेट के रूप में दे दिया गया। हालाँकि सैद्धान्तिक तौर पर यह एक मैंडेट था, परंतु वास्तविक रूप से इसे भी एक प्रान्त के रूप में प्रशासित किया जाता था।
इसे ब्रिटिश साम्राज्य के एक डोमिनियन के रूप में स्थापित किया गया था। इसे ब्रिटेन द्वारा एक संवैधानिक राजशाही के रूप में प्रशासित किया जाता था, जिसमें एक गवर्नर-जनरल ब्रिटिश शासक के प्रतिनिधि के रूप में थे। ३१ मई १९६१ को, इस देश ने बिटिश ताज से अपना नाता तोड़ लिया और एक दक्षिण अफ़्रीकी गणराज्य के नाम से एक संप्रभु गणराज्य बन गयी। १९६१ के संविधान के परवर्तन के साथ ही इस राज्य का अंत हो गया।
माँग मुद्रा
माँग मुद्रा या काल मनी (Call money) ऐसे वित्त को कहते हैं जो लघु-अवधि का होता है और जिसे मांगे जाने पर चुकता करना होता है। इसकी अवधि १ से लेकर १४ दिन तक की होती है। माँग-मुद्रा का उपयोग बैंकों के आपसी लेन-देन में होता है।
बाजार में जो मुद्रा केवल एक दिन के लिये उधार दी जाती है उसे 'काल मनी' कहते हैं जबकि एक दिन से अधिक की लघु-अवधि ऋण को 'नोटिस मनी' कहते हैं।
आईरिस पैटर्न
आईरिस की पहचान अपने आप होने वाले बायोमेट्रिक तकनीक के तरीके से होती है। जो गणिकी पैट्रन का प्रयोग करके आईरिस की पहचान करता है। ये आईरिस पैट्रन एक जटील और किसी भी इंसान के अलग और यूनिक होते है, जिस से किसी भी इंसान की पहचान बड़ी आसानी से की जा सकती है।  रेटिनल स्कैनिंग एक अलग तरह की बायोमेट्रिक तकनीक है जिसमे रेटिना में मौजूद ब्लड वेसल्स का अनोखा पैट्रन होने की वजह से उनकी पहचान आसानी से की जा सकती है। ज्यादातर आईरिस पैट्रन और रेटिना ब्लड वेसल्स के पैट्रन में गडबडा जाते है। आईरिस पैट्रन की पहचान नियर इन्फ्रारेड इल्लुमिनसायन जो विडियो कैमरा तकनीक में होता है, उस से किया जाता है।
पोस्टमार्टम रसायन विज्ञान
पोस्टमार्टम रसायन को नेक्रोरसायन विज्ञान और मृत्यु रसायन विज्ञान भी कहेते है। यह एक शाखा है रसायन विज्ञान की जिसी मे रासायनिक संरचना, प्रतिक्रियाओं, प्रक्रियाओं और मानकों की जाँच होती है मरे हुए जीवो की। पोस्टमार्टम रसायन एक महत्वपूर्ण भूमिका निभाता है फॉरेंसिक पैथोलॉजी मे। जैव रासायनिक विश्लेषण कांच का हास्य, मस्तिष्कमेरु द्रव , रक्त और मूत्र मौत का कारण निर्धारित करने में या फोरेंसिक मामलों में महत्वपूर्ण है।
केप कॉलोनी
केप कॉलोनी यानि केप उपनिवेश, जिसे आम तौर पर केप ऑफ़ गुड होप कहा जाता था, अफ़्रीकी महाद्वीप के दक्षिणी छोर पर, वर्त्तमान दक्षिण अफ़्रीका और नामीबिया के स्थान पर स्थित एक ब्रिटिश उपनिवेश था, जिसे अंग्रेज़ों ने नीदरलैंड को हरा कर कब्ज़ा किया था। इसका नाम केप ऑफ़ गुड होप के नाम पर पड़ा था, जिसके आसपास डच लोगों ने अपने उपनिवेश को स्थापित किया था। डच लोगों ने १९६५ में कप ऑफ़ गुड होप के तट पर डच केप कॉलोनी स्थापित की थी, जिसे धीरे-धीरे अफ़्रीकी भूमि के भीतर विस्तार कर एक बहुत बड़े भूखंड पर कब्ज़ा क्र लिया गया। अंग्रेजों ने इसपर १९७५ में पहली बार, और अंत्यतः १८०२ में अंत्यतः पूरी तरह कब्ज़ा कर लिया था। यह ब्रिटिश साम्राज्य का एक उपनिवेश के रूप में शासित किया जाता था। १८७२ में यह एक स्वशासित उपनिवेश बन गया। १९१० में केप कॉलोनी, दक्षिणी अफ्रीका में स्थित अन्य तीन उपनिवेशों के साथ मिल कर दक्षिण अफ़्रीकी संघ में सम्मिलित हो गया।
नटाल कॉलोनी
नटाल कॉलोनी यानि नटाल उपनिवेश, दक्षिणी अफ्रीका के पूर्वी तट पर स्थित एक ब्रिटिश उपनिवेश था। इसे मई १८४५ में एक ब्रिटिश उपनिवेश के रूप में घोषित किया गया था, जब अंग्रेजों ने नतालिया के बोअर गण पर कब्ज़ा कर बफैलो नदी के दक्षिण के पूरे क्षेत्र पर अपना अधिकार जमा लिया था। जिसके उत्तेर की ओर ज़ूलू लोगों का कब्ज़ा था। १९१० में इस उपनिवेश का अन्य तीन ब्रिटिश उपनिवेशोंन के साथ विलय होकर दक्षिण अफ़्रीकी संघ की स्थापना हुई। आज यह दक्षिण अफ़्रीका के प्रांत क्वाज़ूलू-नटाल का हिस्सा है।
इस कॉलोनी का ज़ुलु गण के साथ भीषण झड़प और युद्ध होते रहते थे, एक बार तो ऐसा भी हुआ था की ज़ुलु हमले के कारण , पूरे डरबन शहर को खली करवाना पड़ा था। इस कॉलोनी का मुख्य आर्थिक संसाधन थी यहाँ की गन्ना खेती का व्यापर। नटाल में इन गन्ना खेतों पर काम करने के लिए, भारी मात्र में भारतीय प्रवासी भी आया कतरे थे, जिनके अप्रवासन के कारण , डरबन शहर, भारत के बहार स्थित, भारतीय लोगों के सबसे बड़े समाज का निवास-स्थान बना।
पामर नसों बॉयोमीट्रिक्स
पामर नसों बॉयोमीट्रिक्स
मनुष्य की हथेलियाँ बहुत ही बड़ी और उलझी हुई रक्त-कोष्ठक से बना है, इसलिए यह एक आवश्यक बॉयोमीट्रिक् उपकरण है जो की लोगो की पहचान के काम आता है| यह इसलिए भी जरूरी है क्यूंकि यह इंसान की सारी जिंदगी एक सामान रहता है| यह जांच करके पहचान करने का एक बहुत ही सुरक्षित तरीका है क्यूंकि इस तकनीक में पामर नसें त्वचा के नीचे छुपी होती है|
इस तकनीक में हथेली को इन्फ्रा रेड उर्जा के संपर्क में लाया जाता है, जिससे हथेली की रक्त कोशिकाओ में मौजूद डीओक्सीडाईसड हीमोग्लोबिन उर्जा के प्रभाव के कारण नसों की काली छवि बनता है| पामर नसों की रक्त कोशिकाओ से बनी काली छवि को पहले से दर्ज की गई उस इंसान की जानकारी से मिलाया जाता है|  पामर नसों बॉयोमीट्रिक्स की तकनीक बिलकुल भी घटक नही है क्यूंकि इस तकनीक में इन्फ्रा रेड उर्जा उतनी ही मिलती है हथेली को जितनी की सूरज की किरने पड़ने पर मिलती है| इस तकनीक से कोई भी प्रकार का नुक्सान नही होता और न ही यह घटक सिद्ध हुई है|
ट्रांस्वाल उपनिवेश
ट्रांस्वाल कॉलोनी(अफ्रीकन उच्चारण:"ट्रॅन्स्फ़ाल्") यानि ट्रांस्वाल उपनिवेश, ट्रांस्वाल क्षेत्र के बोध के लिए उपयोग किया जाने वाला एक शब्द था। 1910 में ट्रांस्वाल का दक्षिणी अफ़्रीका के अन्य तीन उपनिवेशों के साथ विलय होकर दक्षिण अफ़्रीकी संघ बना। यह क्षेत्र, दक्षिण अफ्रीका का ट्रांस्वाल प्रांत बना।
ऑरेंज रिवर कॉलोनी
ऑरेंज रिवर कॉलोनी यानि ऑरेंज नदी उपनिवेश, अफ़्रीका के दक्षिणी क्षेत्र में स्थित एक पूर्व ब्रिटिश उपनिवेश था, जिसे दुसरे बोअर युद्ध में विजय के बाद, अंग्रेजों ने स्थापित किया था। इसे १९०२ में स्थापित किया गया था। १९०१ में दक्षिणी अफ्रीका के अन्य तीन उपनिवेशों के साथ इसका विलय हो गया, और दक्षिण अफ़्रीकी संघ की स्थापना हुई।
जर्मन दक्षिण-पश्चिम अफ़्रीका
जर्मन दक्षिण-पश्चिमी अफ़्रीका, १८८४ से १९१५ के बीच दक्षिण पश्चिमी अफ्रीका में विद्यमान, जर्मन साम्राज्य का एक उपनिवेश था। इसका कुल क्षेत्रफल ८,३५,१०० वर्ग किलोमीटर था, जिसके साथ, यह तत्कालीन मुख्यभूमिय जर्मन भूमि से आकार में डेढ़-गुना बड़ा था।
वर्ष १९१५ में प्रथम विश्वयुद्ध के दौरान इसपर दक्षिण अफ़्रीकी ब्रिटिश सेना का आक्रमण हुआ था। युद्ध के बाद, इसपर दक्षिण अफ़्रीकी संघ(ब्रिटिश साम्राज्य की परिभूमि) का कब्ज़ा होगया, जोकि इसपर लीग ऑफ़ नेशन्स के अधिकार द्वारा शासन किया करता था। वर्ष १९०० में यह नामीबिया के रूप में स्वतंत्र होगया।
पालचलित जहाज़
पालचलित जहाज़ (sailing ship) किसी भी बड़े पवन द्वारा चलने वाले जलीय जहाज़ को कहते हैं। इनपर कई पाल (sail) लगे हुए होते हैं जिनसे वह वायु के प्रवाह को स्वयं को धकेलने के काम लाते हैं। पारम्परिक रूप से पालचलित कहलाने के लिये किसी जहाज़ पर कम-से-कम तीन मस्तूल (mast) होने आवश्यक हैं जिनपर कई पाल लगे होते हैं। इस से छोटे जहाज़ों को नौका (boat) की श्रेणी दी जाती है। पालों के संगठन के आधार पर यूरोप में पालचलित जहाज़ों की कई स्थापित श्रेणियाँ थीं: स्कूनर (schooner), बार्क (barque या bark), ब्रिग (brig), बार्केन्टीन (barquentine), ब्रिगेन्टीन (brigantine) और स्लूप (sloop)।
गाई तार
गाई तार (guy-wire) किसी खम्बे या लम्बें ढांचें में लगी हुई ऐसी तनाव में रखी गई तारे होती हैं जो उस ढांचे को स्थिरता से खड़े में सहायक हो। यह अक्सर नावों के मस्तूलों में, रेडियो प्रसारण के खम्बों और मीनारों में और बिजली के कुछ खम्बों में लगी हुई दिखती हैं। गाई तारों के सहारे खड़े मस्तूलों को गाईदार मस्तूल (guyed mast) कहते हैं।
कैंटरबरी के आर्चबिशप
कैंटरबरी के आर्चबिशप, चर्च ऑफ़ इंग्लैण्ड के एक वरिष्ठ बिशप और प्रमुख होते हैं। वे विश्वविस्तृत आंग्लिकाई ऐक्य और एंग्लिकन धर्म के चिन्हनात्मक प्रमुख हैं(जैसे पोप रोमन कैथोलिक संप्रदाय के होते हैं)। तथा वे कैंटरबरी के बिशप-क्षेत्र के प्रदेशीय बिशप होते हैं। वर्त्तमान आर्चबिशप, परणपूज्य आर्चबिशप जस्टिन वेल्बी हैं, जिनका पदस्थापन २१ मार्च २०१३ को हुआ था। वेल्बी, १४०० वर्ष पुराने इस संसथान के १०५वें पदाधिकारी हैं। इस संसथान की शुरुआत कैंटरबरी के ऑगस्टीन के साथ हुई थी, जिन्हें ५९७ ई॰ में रोम से इंग्लैण्ड, ईसाइयत के प्रचार के लिए भेजा गया था।
६ठी शताब्दी में ऑगस्टीन से १६वीं शताब्दी तक, कैंटरबरी की आर्चबिशपी, रोम के गिर्जा के साथ एकमत की स्थिति में थी, परंतु अंग्रेज़ी सुधर के बाद, इंग्लैंड की चर्च ने, पोप और रोमन कैथोलिक चर्च के अधिकार से खुद को अलग कर लिया।
सुधर से पहले तक, कैंटरबरी कैथेड्रल के बिशप के चुनाव की प्रक्रिया बदलते रहा करती थी:कभी चुनाव द्वारा या कभी पोप द्वारा, अन्यथा इंग्लैंड के शासक द्वारा। सुधरकाल के बाद से, चर्च ऑफ़ इंग्लैंड, मुख्यतः एक राजकीय गिर्जा की हैसियत रखता है, और तत्पश्चात्, आर्चबिशप के नामांकन का आधिकारिक अधिकार ब्रिटिश मुकुट के पास रहा है। वर्त्तमान समय में, कैंटरबरी के आर्चबिशप की नियुक्ति, ब्रिटिश संप्रभु द्वारा ]प्रधानमंत्री की सलाह पर होता है, जोकि दो नामों की अनुसूची में से अगले पदाधिकारी का चुनाव किया करते हैं।
गाईदार मस्तूल
गाईदार मस्तूल (guyed mast) मस्तूल या उस से मिलते-जुलते आकार का ऐसा ऊँचा खम्बा या ढांचा होता है जिसे स्थिर रखने के लिये सहारा गाई तारों द्वारा दिया जाता है। रेडियो प्रसारण के खम्बों और बिजली वितरण के कुछ स्थापत्य इस श्रेणी में आते हैं।